Kaizers-sjefer vil til Londons West End
- Vi har alltid satt oss hårete mål, og Ottesen & Zahl har også det for de neste ti årene. Vi sitter nå og skriver en musikal av «Violeta Violeta»-trilogien. Den vil vi først få satt opp her i Norge, deretter i Danmark, Tyskland og videre til engelskspråklige land og byer som Toronto og Sydney og til slutt West End i London. Så får vi bare se om folk ler nå også, sier Janove Ottesen til VG.I dag kommer aller siste del av platetrilogien «Violeta Violeta». Drøyt ti år etter at Kaizers satte seg sitt første hårete mål - å bli Norges største band - har ikke selvtilliten blitt noe mindre. Les anmeldelsen: Størreennsegsjælopplevelse - Vi har en sterk evne til å gjennomføre planene våre. Når vi har snakket om dette det siste tiåret, har mange kalt oss cocky og tøffe i trynet. Derfor er det deilig at kan vi nå se oss tilbake og si; hva sa vi? Vi klarte det! sier Janove Ottesen. - Det er nok noen som synes vi har vært ufordragelige, men det er ingen kultur for slike holdninger i Norge. For oss har slike planer vært en metode for å legge press på oss selv. Og det har virket, mener Geir Zahl. For fem år siden innkalte de til bandmøte med èn agenda; platetrilogien «Violeta Violeta». Allerede da visste Janove Ottesen at Kaizers Orchestra ville ta en lang, kanskje evig, pause etterpå. - Vi definerte målet den gangen, deretter diskuterte vi veien dit. Vi skulle ha tre forskjellige plater, tre forskjellige turnèer og tre forskjellige lanseringsmåter. Planen var å jobbe knallhardt frem til det var ferdig, bli slitne og leie, men likevel bruke dette som en motivasjon for premien som lå der sommeren 2013 - en lang, lang pause, forteller Kaizers-duoen.- Vi har absolutt ingen planer for Kaizers Orchestra etter denne turnèen, helt sant. Jeg har vært så oppslukt av dette bandet i rundt femten år. I mellomtiden har vi vært i etableringsfasen som voksne med familie, barn, hus, bil og alt det der. Selv har jeg unger som har blitt fjorten år nå - jeg vil hjem å lage pizza på fredagskvelden til dem, ikke være på turnè hele tiden. Dessuten er det viktig å stoppe før publikum ber oss om det, sier Janove Ottesen. - Vår eneste plan for Kaizers Orhcestra er at vi ikke har noen plan, supplerer Geir Zahl.- I prinsippet, ja. Det er en sjanse for at det neste året blir det aller siste. Livet endrer seg hele tiden - èn av oss kan jo bli overkjørt i morgen! Og hvis våre musikalplaner slår til, blir det knapt med tid å tenke på Kaizers Orchestra, mener Ottesen.- Det er dessverre ikke så kjempegøy for dem, nei. Men sånn må det være, selv om det er leit for den fansen som ikke har fulgt oss hele veien, men har kommet til etter hvert. De får jo ikke oppleve ti år med Kaizers Orchestra, sier Geir Zahl.Kaizers Orchestra fyller Den Norske Opera seks ganger i slutten av januar. Det betyr at en ekstrakonsert - en matinè - er lagt til de fem allerede oppsatte jobbene som markerer turnèstarten for guttas symfoniske avslutning av «Violeta Violeta»-trilogien. At interessen rundt bandet er større enn noensinne, viser også den spesielle app'en (Kaizervirus) man måtte ha for å laste ned de første singlene til den nye platen. Selv håpet de på 20 000 nedlastninger, men app'en ble lastet ned av hele 50 000 fans! Samtidig med dagens plate kommer også boken «Blitzregn» der Kaizers Orchestras husfotograf de siste årene, Paal Audestad, oppsummerer Kaizers-karrieren i bilder. Gitarist Terje Winterstø Røthing bidrar også med fotografier til boken.Kaizers Orchestra kommer til å spille sammen igjen, men ikke for publikum. - Vi vil ikke risikere at det går ti år før vi alle møtes igjen. Derfor fortsetter vi med de årlige Kaizers-julebordene, og da må vi nok spille gjennom en ti-tolv sanger for det sosiales skyld. Man kan jo trikse litt med en fotball jevnlig også, men du trenger ikke dra på kamp, ikke sant? sier Janove Ottesen.- Vi vet jo at normalt vil folk nå spørre oss om vi vil gjøre et unntak, men de kan bare kaste penger etter oss - vi har tenkt å være veldig strenge der.
Dette er ingen drøm, det er et mål: Innen ti år skal Janove Ottesen og Geir Zahl innta Londons West End med egen musikal.